**МЕСЕЧЕН ИНФОРМАЦИОНЕН БЮЛЕТИН ЗА ДЕЛА С ОБЩЕСТВЕН ИНТЕРЕС**

**10.08.2020 г.**

**НОХД № 867/2020 г. – 09.00 часа – предварително изслушване на страните**

Подсъдимият по делото е предаден на съд за това, че в периода от 11.07.2019 г. до 11.08.2019 г. в гр. Стара Загора, в условията на продължавано престъпление и опасен рецидив, представяйки се за длъжностно лице, с цел да набави за себе си имотна облага, възбудил и поддържал у пострадалата заблуждение относно обстоятелствата, че ще й съдейства чрез началника си - генерал Калин Иванов да бъде назначена на работа в Държавна агенция „Национална сигурност“ /„ДАНС“/; че следва да бъдат предоставени необходимите парични средства от нея за заплащане на всички задължителни такси и гаранции за започването й на работа в „ДАНС“; че е ранен по време на служебна операция, в която е участвал в качеството си на служител на „ДАНС“ и спешно са му необходими парични средства за заплащане на предстояща операция на крака му, струваща 15 000 лв.; че са му необходими и парични средства за заплащане на антибиотични медикаменти и с това й била причинена имотна вреда в общ размер на 14 835 лева – престъпление по чл.211 вр. чл 210, ал. 1, т. 1 вр. чл. 209, ал.1 вр. чл.29, ал.1, б „а“ и б.„б“ вр. чл.26, ал. 1 от НК.

**НОХД № 2264/2019 г. – 10.30 часа**

Спрямо подсъдимия по делото е повдигнато обвинение за това, че на 08.05.2016 г. в с.Богомилово, община Стара Загора, в условията на опосредствено извършителство - чрез друго лице, с цел да набави за себе имотна облага, възбудил у 84-годишен мъж заблуждение за сделка с климатици, като с това му причинил имотна вреда в размер на 6000 лева **-** престъпление по чл.209, ал.1 от НК.

**11.08.2020 г.**

**НОХД № 1472/2020 г. – 11.30 часа**

Подсъдимата по делото е привлечена към наказателна отговорност за това, че на 19.09.2018 г. в село на територията на община Стара Загора причинила лека телесна повреда на учителка от Общообразователното училище в същото село при изпълнение на службата й – престъпление по чл.131, ал.2, т.4 във връзка с чл.130, ал.2 от НК.

**12.08.2020г.**

**НОХД № 534/2020 г. – 09.30 часа**

Подсъдими по делото са три лица.

Спрямо единия подсъдим са повдигнати две обвинения за това, че:

на 11.08.2018 г. в гр. Стара Загора като извършител, в съучастие с другите двама подсъдими - също извършители, принудил другиго, да извърши и претърпи нещо противно на волята му, като употребил за това сила и заплашване – престъпление по чл.143 ал.1, вр. чл.20, ал.2 вр.ал.1 от НК ;

на 11.08.2018 г. в гр. Стара Загора отнел 40 лева, от владението на другиго, с намерение противозаконно да ги присвои, като употребил за това сила (удари) и заплашване (с причиняване на телесни повреди) – престъпление по чл.198 ал.1 от НК.

На другите двама подсъдими са повдигнати обвинения за това, че на 11.08.2018 г. в гр. Стара Загора, като извършители, в съучастие помежду си и с първия подсъдим, принудили другиго да извърши и претърпи нещо противно на волята му, като употребил за това сила и заплашване – престъпление по чл.143, ал.1, вр.чл.20, ал.2 вр.ал.1 от НК.

**26.08.2020 г.**

**НОХД № 1813/2020 г. – разпоредително заседание**

Спрямо подсъдимия по делото е повдигнато обвинение за това, че на 10.06.2020г. в гр.Стара Загора е нарушил мерки, издадени против разпространение или появата на заразна болест по хората (COVID-19), след като е бил поставен под карантина с предписание, издадено от Столична Регионална здравна инспекция, но не е изпълнил задължението си да не напуска дома си или мястото на настаняване, на което е бил поставен под карантина и е посочил, че ще пребивава за посочения в предписанието 14 дневен срок, като деянието е извършено по време на извънредна епидемична обстановка, свързана със смъртни случаи -  престъпление по чл.355, ал.2 във връзка с ал.1 от НК.

***ЗАБЕЛЕЖКА: Посочените дела предстои да се разгледат от съдебните състави и към настоящия момент се касае само за обвинения към подсъдимите. Съгласно чл.16 от НПК обвиняемият се смята за НЕВИНЕН до установяване на противното с влязла в сила присъда.***